**TAGFELVÉTELI ÉS TAGSÁGI JOGVISZONY MEGSZŰNÉSÉVEL KAPCSOLATOS ELJÁRÁSOK**

**SZABÁLYZATA/ÜGYRENDJE**

tervezet

(A)

Tagfelvétel

1. A tagfelvételi eljárás az egyesület honlapjáról letölthető „ Belépési nyilatkozat” elnevezésű kitöltött és aláírt nyomtatvány Elnökséghez történő megérkezésével kezdődik, mely nyomtatvány jelen Szabályzat elválaszthatatlan részét képező 1. számú melléklete. A belépni szándékozók számára az Elnökség biztosítani köteles az egyesület honlapján keresztül az egyesület mindenkor hatályos Alapszabálya folyamatos megismerhetőségét. Az Elnökség részére postai vagy elektronikus levél útján, a „Belépési nyilatkozat” aláírt változata eredeti, illetve szkennelt példányának megküldésével az alábbi címekre juttatható el:

az Egyesület székhelyére: SZÍV-KÖR Egyesület 8000 Székesfehérvár Budai út 145.

az elnökség bármely tagjának e-mail címére: katalin.csurgo@pakole.hu, tamas.bauer@ikoutdoor.hu , daniel\_rozsa@hotmail.hu

1. Az egyesület Elnöksége részére szabályosan kitöltött és aláírt kérelemről az Elnökség ülésen dönt, amelynek formája lehet online vagy személyes megjelenéssel megtartott, határozatképes ülés. A tagfelvételi kérelem Elnökséghez történő beérkezését követő 30 napon belül az Elnökség dönt a kérelemről. Az Elnökségi ülés összehívására és határozatképességére az Alapszabály vonatkozó rendelkezéseit kell alkalmazni.
2. A döntéshozatali eljárás az Alapszabály rendelkezései szerinti. A tagfelvétel ügyében hozott döntését az Elnökségnek nem szükséges megindokolni. Az elnökség ezen kérdésben nyílt szavazással dönt, üléséről írásos jegyzőkönyv készül. A belépési kérelem elfogadása esetén a tagsági jogok és kötelezettségek a tagfelvételi határozat napján beállnak.
3. A kérelmező az Elnökség döntéséről az erről szóló határozat meghozatalát követő legkésőbb 8 napon belül vagy postai vagy elektronikus levél formájában, az alakszerű elnökségi határozat megküldésével értesül. Az értesítés megtörténtének igazolható módjaként a postai tértivevényes küldemény, illetve elektronikus levél esetén a digitális tértivevény fogadható el. A felvett tag a határozat átvétele időpontját követő 8 napon belül köteles a mindenkori Alapszabályban meghatározott éves tagdíj teljes összegét az egyesület számlájára befizetni.
4. Az Elnökség a belépési nyilatkozatban rögzített és a kérelmező egyéb formában közölt személyes adatait, amelyet a belépési eljárás során, illetve azt követően kezel, köteles a személyes adatok kezelésére, használatára, őrzésére és megsemmisítésére vonatkozó jogszabályi rendelkezések, az egyesület adatkezelési szabályzata alapján kezelni. A kérelmező tagfelvételi kérelme elutasítása esetén a kérelmező személyes adatait az Elnökség adatkezeléssel megbízott tagja köteles a határozathozataltól számított legkésőbb 15 napon belül megsemmisíteni.

(B)

Tagsági jogviszony megszűnése a tag kilépésével

1. A tag egyesületi tagsági jogviszonyát bármikor, indokolás nélkül megszüntetheti az Elnökséghez intézett, az egyesület honlapjáról letölthető írásbeli („Kilépési nyilatkozat” elnevezésű kitöltött és aláírt nyomtatvány Elnökséghez történő megküldésével, mely nyomtatvány jelen Szabályzat elválaszthatatlan részét képező 2. számú melléklete. Az Elnökség részére postai vagy elektronikus levél útján, a „Kilépési nyilatkozat” aláírt változata eredeti, illetve szkennelt példányának megküldésével az alábbi címekre juttatható el:

az Egyesület székhelyére: SZÍV-KÖR Egyesület 8000 Székesfehérvár Budai út 145.

az elnökség bármely tagjának e-mail címére: katalin.csurgo@pakole.hu, tamas.bauer@ikoutdoor.hu , daniel\_rozsa@hotmail.hu

1. Az egyesület elnökségéhez eljuttatott „Kilépési nyilatkozat”-ban rögzített hatállyal a tag tagsági jogviszonya megszűnik azzal, hogy annak időpontja nem lehet korábbi, mint a „Kilépési nyilatkozat” Elnökség részéről történő átvétele. A tagsági jogviszony megszűnés időpontjában megszűnnek a tag egyesületben gyakorolható jogai és kötelezettségei. Az Elnökség tagnyilvántartás kezelésével megbízott tagja köteles a tagok nyilvántartásából a kilépő tagot a kilépési nyilatkozat elnökséghez történő érkezése, illetve ha a nyilatkozat későbbi időpontot jelöl meg, annak hatályával törölni. A törlés megtörténtének tényéről az Elnökség nem köteles a tagot értesíteni. Az Elnökség adatkezeléssel megbízott tagja a kilépő tag személyes adatait a tagnyilvántartásból történő törlést követő 60.napon belül köteles megsemmisíteni.

1. Az egyesület nem köteles a kilépő tag számára visszafizetni a kilépés évére már befizetett évi tagdíjat.
2. Abban az esetben, ha a kilépő tag az egyesülettel bármilyen jogcímen elszámolással tartozik, a „Kilépési nyilatkozat”-ban közölni köteles az elszámolás időpontját, amely nem lehet későbbi, mint a tagsági jogviszonya megszűnését követő …….nap.

( C )

Tagsági jogviszony megszűnése a természetes személy tag halála, a jogi személy tag jogutód nélküli megszűnése, illetve jogutódlással történő esetén

1. A természetes személy tag halála időpontjában tagsági jogviszony megszűnik.
2. A tag haláláról szóló hiteles értesítést követően az Elnökség tagnyilvántartás kezelésével megbízott tagja a tagot a halál időpontja hatályával törli a tagnyilvántartásból.
3. A tagsági viszony öröklésének nincs helye.
4. Az egyesület nem köteles elszámolni a tag örököseivel a halál évére már befizetett teljes évi tagdíj halálozást követő időszakára eső időarányos hányadával. Az örökösök nem kötelesek helyt állni a tag egyesülettel szembeni tagdíj-tartozásáért, de a tagnak az egyesülettől elszámolási kötelezettséggel átvett ingóságáért, pénzeszközeiért az elnökség hagyatéki igényt érvényesíthet az örökösökkel szemben.
5. A jogi személy jogutód nélküli megszűnés esetén a tagsági jogviszonya a jogi személy bírósági nyilvántartásból történő jogerős törlésének hatályával szűnik meg. Az Elnökség tagnyilvántartás kezelésével megbízott tagja a jogi személy tagot a jogerős bírósági határozat kiadásának időpontjával törli a nyilvántartásból.
6. A jogi személy tag jogutódlással történő átalakulása, egyesülése, szétválása esetén a jogi személy cégjegyzékbe bejegyzett jogutódja a jogelőd tagsági viszonyát jogfolytonossággal gyakorolhatja, a jogutódlás időpontjától kezdődően. A jogutódot terhelik a jogelőd korábbi kötelezettségei, illetve illetik a jogelőd jogai.